CELEX: 62009CA0088
Language: mt
Date: 2010-02-11 00:00:00
Title: Kawża C-88/09: Sentenza tal-Qorti tal-Ġustizzja (L-Ewwel Awla) tal- 11 ta' Frar 2010 (talba għal deċiżjoni preliminari mill- Conseil d’État — Franza) — Graphic Procédé vs Ministère du budget, des comptes publics et de la fonction publique (Tassazzjoni — Sitt Direttiva VAT — Attività ta’ reprografija — Kunċetti ta’ provvista ta’ oġġetti’ u ta’ provvista ta’ servizzi — Kriterji ta’ distinzjoni)

27.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/5
            
         Sentenza tal-Qorti tal-Ġustizzja (L-Ewwel Awla) tal-11 ta' Frar 2010 (talba għal deċiżjoni preliminari mill- Conseil d’État — Franza) — Graphic Procédé vs Ministère du budget, des comptes publics et de la fonction publique
   (Kawża C-88/09) (1)
   
   (Tassazzjoni - Sitt Direttiva VAT - Attività ta’ reprografija - Kunċetti ta’ “provvista ta’ ” oġġetti’ u ta’ “provvista ta’ servizzi” - Kriterji ta’ distinzjoni)
   2010/C 80/09
   Lingwa tal-kawża: il-Franċiż
   
      Qorti tar-rinviju
   
   Conseil d’État (Franza)
   
      Partijiet fil-kawża prinċipali
   
   
      Rikorrenti: Graphic Procédé
   
      Konvenuta: Ministère du budget, des comptes publics et de la fonction publique
   
      Suġġett
   
   Talba għal deċiżjoni preliminari — Conseil d’État — Interpretazzjoni tal-Artikoli 2(1)(5), u 6(1) tas-Sitt Direttiva tal-Kunsill, 77/388/KEE, tas-17 ta’ Mejju 1977, fuq l-armonizzazzjoni tal-liġijiet ta’ l-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti, Kapitolu 9 Vol. 1 p. 23 — 62) — Reprografija — Kriterji li għandhom jiġu kkunsidrati sabiex tiġi distinta provvista ta’ oġġetti minn provvista ta’ servizzi fis-sens tas-Sitt Direttiva.
   
      Dispożittiv
   
   L-Artikolu 5(1) tas-Sitt Direttiva tal-Kunsill 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandu jiġi interpretat fis-sens li, l-attività ta’ reprografija tissodisfa l-karatteristiċi ta’ provvista ta’ oġġetti, sa fejn hija limitata għal sempliċi tranżazzjoni ta’ riproduzzjoni ta’ dokumenti fuq materjali peress li d-dritt li jiddisponi minnhom ġie ttrasferiet mir-reprografiku għall-klijent li ordna l-kopji tal-oriġinali. Tali attività għandha tiġi kklassifikata madankollu bħala “provvista ta’ servizzi” fis-sens tal-Artikolu 6(1) tas-Sitt Direttiva meta jidher li din tinvolvi provvista ta’ servizzi addizzjonali li jistgħu, fid-dawl tal-importanza li huma għandhom għad-destinatarju tagħhom, taż-żmien li tieħu l-eżekuzzjoni tagħhom, tal-ipproċessar li jeħtieġu d-dokumenti oriġinali u tal-parti tal-ispiża totali li din il-provvista ta’ servizzi tirrappreżenta, ikollhom karattru predominanti fir-rigward tat-tranżazzjoni ta’ provvista ta’ oġġetti, b’mod li huma jikkostitwixxu skop fihom infishom għad-destinatarju tagħhom.
   
      (1)  ĠU C 113, 16.05.2009.